กฎกระทรวง ฉบับที่ 18 (พ.ศ. 2522) ออกตามความในพระราชบัญญัติการประมง พ.ศ. 2490
กฎกระทรวง
กฎกระทรวง
ฉบับที่
๑๘ (พ.ศ. ๒๕๒๒)
ออกตามความในพระราชบัญญัติการประมง
พ.ศ.
๒๔๙๐
-----------------

 อาศัยอำนาจตามความในมาตรา
๕ แห่งพระราชบัญญัติการประมง พ.ศ. ๒๔๙๐
รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้
 ข้อ
๑ ให้ยกเลิกความในข้อ ๑
แห่งกฎกระทรวง ฉบับที่ ๔ (พ.ศ. ๒๔๙๐)
ว่าด้วยการขออาชญาบัตร ออกตามความในพระราชบัญญัติการประมง
พ.ศ. ๒๔๙๐ และให้ใช้
ความต่อไปนี้แทน
 "ข้อ
๑
ผู้ใดประสงค์จะขออาชญาบัตรเพื่อใช้เครื่องมือในพิกัดชนิดใดทำการประมง
ต้องยื่นเอกสารดังต่อไปนี้ต่อนายอำเภอท้องที่ คือ
 (๑)
คำขออาชญาบัตรตามแบบ (คำขอ ๑) ท้ายกฎกระทรวงนี้
 (๒)
อาชญาบัตรฉบับหลังที่สุดที่ผู้ขออาชญาบัตรได้รับสำหรับเครื่องมือในพิกัด
ชนิดนั้น (ถ้ามี)
 (๓)
สำเนาใบอนุญาตใช้เรือและสำเนาใบทะเบียนเรือไทยของกรมเจ้าท่า ในกรณี
ที่จะต้องใช้เรือเป็นเครื่องมือทำการประมง
 (๔)
หลักฐานแสดงว่านิติบุคคลที่ขออาชญาบัตรมีวัตถุประสงค์ในการทำการประมง
และหลักฐานแสดงว่าผู้ยื่นคำขออาชญาบัตรมีอำนาจกระทำการแทนนิติบุคคลนั้น
ในกรณีที่นิติบุคคล
เป็นผู้ขออาชญาบัตร
 ในกรณีที่ผู้ขออาชญาบัตรตามวรรคหนึ่งประสงค์จะให้บุคคลในครอบครัวหรือ
ลูกจ้างมีสิทธิ์ใช้เครื่องมือในพิกัดนั้น
ให้ระบุชื่อตัวและชื่อสกุลของบุคคลหรือลูกจ้างนั้นไว้ใน
คำขออาชญาบัตรด้วย"
 ข้อ
๒
ให้ยกเลิกแบบคำขออาชญาบัตรหรือใบอนุญาตรายตัวบุคคล (คำขอ ๑)
และแบบอาชญาบัตร (อนุญาต ๑) ท้ายกฎกระทรวง ฉบับที่ ๔ (พ.ศ.
๒๔๙๐) ว่าด้วย
การขออาชญาบัตรออกตามความในพระราชบัญญัติการประมง พ.ศ. ๒๔๙๐
และให้ใช
้แบบคำขออาชญาบัตร (คำขอ ๑) และแบบอาชญาบัตร (อนุญาต ๑)
ท้ายกฎกระทรวงนี้แทน

 ให้ไว้
ณ วันที่ ๒๑ มิถุนายน พ.ศ. ๒๕๒๒
  อาภรณ์
ศรีพิพัฒน์
 รัฐมนตรีช่วยว่าการ
ฯ ปฏิบัติราชการแทน
 
รัฐมนตรีว่าการกระทรวงเกษตรและสหกรณ์

[รก.๒๕๒๒/๑๑๔/๑๖พ./๑๕ กรกฎาคม ๒๕๒๒]